اَوَنتی سوامی مَندَر

اَوَنتی سوامی مَندَر چھ اَکھ قدیٖم تباہ شدٕ ہؠنٛدؠ مَندَر یس دریائے جہلم کس بٔٹھس پؠٹھ واقعہٕ چھ، سری نگر پؠٹھ 28 کلومیٹر دور ووٗنٛتؠ پور، جموں و کشمیر، ہِندوستان مَنٛز۔   امکہ کھنڈرات ٲس اکہ لٹہ شِو تہٕ وؠشنوٗ سٕنٛد خٲطرٕ وقف دۄن مندرن پؠٹھ مشتمل، تہٕ یم ٲس 9 مہ صدی عیسوی مَنٛز اتپال خاندان کس بادشاہ اَوَنتی ورمن تحت بناونہٕ آمژٕ۔ اَتھ جایہٕ ہنٛز دیکھ بھال چھ آرکیالوجیکل سروے آف انڈیا کران۔ مُقٲمی لوٗکھ چھ اَتھ مندرس پانڈَو لَرٕ ونان، ییٚمیک مطلب چھ "پانڈَوہن ہنٛد گرٕ"۔

تَوٲریٖخ

یہِ مَندَر اوس بادشاہ اَوَنتی ورمنَن 853-855 عیسوی مَنٛز بنٛوٚومُت۔ اصلی اوس وِشواسارا ناوٕ سٟتؠ زاننہٕ یِوان، یہِ قٔدیٖم قصبہٕ تہِ اوس اَکھ رازدٲنؠ شَہَر۔ اَوَنتی ورمن اوس 9 مہِ صٔدی عیٖسوی مَنٛز ووٗنٛتؠ پوٗر تہٕ اُتپال خانٛدانُک بٲنی تہِ۔ تٔمؠ ٲسؠ پننِس دورِ حکوٗمتَس مَنٛز کٔشیٖرِ مَنٛز واریاہ ہؠنٛدؠ مَندَر بنٲومٕتؠ، یِم مُسلمان فتوحات کِنہِ واریاہس حدس تام تباہ گٔیہِ۔ اَوَنتی ورمن سٕنٛدِس دورس مَنٛز گوٚو یہِ خٕطہٕ ترقی۔ اَوَنتی سوامی مَندَر چھُ تَتھ دورَس مَنٛز کٔشیٖرِ ہٕنٛدِ کَنہِ منٛدرٕک فن تعمیرٕچ اَکھ مِِثال۔

مُسلِم فتوحات برٛونٛہہ اوس کٔشیٖر شِو مت تہٕ ہیٚنٛدؠ فلسفُک مرکز، تہٕ سنسکرت ہیٚچھنٕچ تہٕ ادبٕچ تختہٕ ۔ 14ہِمہِ صٔدی تام اوس کٔشیٖر مُسلِم حُکوٗمتس تل آمُت، تہٕ اَمیِکہِ زِیٛادٕ تَر شُروٗعٲتی منٛدر ٲسہِ 15ہِمہِ صٔدی ہِنٛدِس شُروٗعاتس تام ویٖران یا تباہ کرنہٕ آمٕتہِ ۔ ییٚتہِ چھِ زٕ منٛدر أمِس سۭتہِ منسوٗب کرنہٕ یِوان: وِشنوٗ سٕنٛدِ خٲطرٕ وقف اَوَنتی سوامی مٔنٛدِر تہٕ شِو سٕنٛدِ خٲطرٕ وقف اَوَنتی شورا مٔنٛدَر۔ اونتی سوامی چھُ لۄکُٹ، مگر گۄڈٕنِکِس مارتنٛڈ سِری مندرٕچ منصوٗبہٕ بندی مَنٛز چھُ یِتھی ۔

 حَوالہٕ